Proiect

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Art.I. – Legea nr.845/1992 cu privire la antreprenoriat și întreprinderi (Monitorul Parlamentului Republicii Moldova, 1994, nr.2, art.33), cu modificările ulterioare, se modifică după cum urmează:**

**1.** Preambul se suplinește cu textul ”Parlamentul adoptă prezenta lege organică”.

**2.** Pe tot textul legii textul ”organizatorico-juridică” se substituie cu textul ”juridică de organizare” la forma gramaticală corespunzătoare.

**3.** La articolul 1:

denumirea articolului va avea următorul cuprins: ”Articolul 1. Activitatea de întreprinzător”;

punctul 1 va avea următorul cuprins:

”1. Activitatea de întreprinzător este activitatea de producere, procesare, comerț, prestarea de servicii și executare a lucrărilor, desfășurată de persoane fizice sau juridice în mod independent, din proprie inițiativă, în numele lor, pe riscul propriu şi sub răspunderea lor patrimonială, cu scopul de a-și asigura o sursă de venit, înregistrate în conformitate cu legislația în vigoare.”;

în punctul 11  textul ”Antreprenoriatul social”, va fi expus între ghilimele, iar cuvîntul ”antreprenoriat” se substituie cu cuvîntul ”întreprinzător”;

în punctul 2 cuvîntul ”antreprenoriat” se substituie cu cuvintele ”activitate de întreprinzător”;

în punctul 3 textul ”Antreprenoriatul în legătură cu crearea şi utilizarea” se substituie cu textul ”Activitatea de întreprinzător desfășurată în scopul creării şi utilizării”.

**4.** Articolul 2 va avea următorul cuprins:

**”Articolul 2.** Întreprinzătorul

1. Întreprinzător poate fi:

a) orice cetățean al Republicii Moldova care nu este îngrădit în drepturi, în modul stabilit de prezenta Lege şi de alte acte normative;

b) orice cetățean străin sau apatrid, în conformitate cu legislația în vigoare;

c) un grup de cetățeni sau de apatrizi (parteneri) în condițiile legii;

d) întreprinderea în conformitate cu art.3;

2. Statul şi autoritățile administrației publice locale sînt întreprinzători speciali. Atribuțiile de întreprinzător la întreprinderile de stat (municipale) le execută managerul-şef de întreprindere pe baza contractului încheiat cu acesta.

3. Nu au dreptul de a practica activitate de întreprinzător șefii şi specialiștii din autorități ale administrației publice, în a căror atribuție intră soluționarea problemelor legate de desfășurarea activității de întreprinzător sau controlul asupra unei asemenea activități.”

**5.** La articolul 3:

la punctul 1 cuvîntul ”antreprenoriat” se substituie cu cuvîntul ”întreprinzător”.

**6.** La articolul 13:

denumirea articolului va avea următorul cuprins: ”Articolul 13. Formele desfășurării activității de întreprinzător”.

la punctul 1 textul ”Activitatea de antreprenoriat poate fi practicată” se substituie cu textul ”Activitatea de întreprinzător se desfășoară”;

punctul 2 va avea următorul cuprins:

”2. Activitatea de întreprinzător din nume și pe cont propriu poate fi practicată de către persoana fizică din momentul înregistrării de stat în calitate de întreprinzător individual sau în alt mod prevăzut de lege. Întreprinzătorul individual își desfășoară activitatea de întreprinzător:

a) sub una din formele juridice de organizare cu statut de persoană fizică;

b) în baza patentei de întreprinzător;

c) sub regimul fiscal de activitate independentă.”

se completează cu un punct nou 21 cu următorul cuprins:

”21. Prin derogare de la prevederile pct. 1 al art. 13, activitățile menționate la literele b) și c) ale pct. 2 sunt desfășurate de persoane fizice fără constituirea unei forme juridice de organizare distincte.”

la punctul 7 în prima sintagmă cuvîntul ”cetățean” se substituie cu textul ”persoană fizică”.

la punctul 8.:

după textul ”anterior întreprinderi” se introduce textul ”sau activități ale întreprinzătorului individual”, după textul ”fost lichidate” se introduce textul ”sau încetate”;, după textul ”noi întreprinderi” se introduce textul ”sau activități ale întreprinzătorului individual”.

**7.** La articolul 14:

în punctul 1. cuvîntul ”cetățeanului” se substituie cu cuvintele ”persoanei fizice”;

la punctul 2:

cuvîntul ”antreprenorului” se substituie cu cuvintele ”întreprinzătorului individual”;

în al doilea alineat cuvîntul ”Antreprenorul” substituie cu cuvîntul ”Întreprinzătorul”;

la punctul 3 cuvintele ”legislația civilă” se substituie cu cuvintele ”alte acte normative.”

la punctul 4 litera a) cuvîntul ”cetățeanului” se substituie cu cuvintele ”persoanei fizice”.

**8.** La articolul 15 punctul 1 cuvîntul ”antreprenoriat” se substituie cu cuvîntul ”întreprinzător”.

**9.** La articolul 16 punctul 1 cuvîntul ”antreprenoriat” se substituie cu cuvîntul ”întreprinzător”.

**10.** La articolul 17 punctul 1 cuvîntul ”antreprenoriat” se substituie cu cuvîntul ”întreprinzător”.

**11.** La articolul 19 punctul 1 cuvîntul ”antreprenor” se substituie cu cuvîntul ”întreprinzător”.

**12.** La articolul 22 punctele 1 și 4 la a doua sintagmă cuvîntul ”antreprenoriat” se substituie cu cuvîntul ”întreprinzător”.

**13.** La articolul 23:

la punctul 2 la a treia sintagmă cuvîntul ”antreprenoriat” se substituie cu cuvîntul ”întreprinzător”;

la punctul 3 la a opta sintagmă cuvîntul ”antreprenorului” se substituie cu cuvîntul ”întreprinzătorului”.

**14.** La articolul 24 punctul 1 cuvîntul ”Antreprenorul” se substituie cu cuvintele ”Întreprinzătorul individual”.

**15.** La articolul 33 punctul 1 cuvîntul ”Antreprenorul” se substituie cu cuvîntul ”Întreprinzătorul”.

**16.** În tot textul Capitolului VI1 textul ”Antreprenoriatul social” la forma gramaticală respectivă va fi expus între ghilimele.

**17.** La articolul 37:

în denumirea cuvîntul ”antreprenoriat” se substituie cu cuvîntul ”întreprinzător”;

în textul articolului cuvîntul ”Antreprenorii” se substituie cu cuvîntul ”Întreprinzătorii” iar cuvîntul ”antreprenorului” se substituie cu cuvintele ”activitatea de întreprinzător”.

**Art.II. – Legea nr.93/1998 cu privire la patenta de întreprinzător (Monitorul Oficial al Republicii Moldova, 1998, nr.72-73, art.485), cu modificările ulterioare, se modifică după cum urmează:**

**1.** În preambul textul ”Parlamentul adoptă prezenta lege” se suplinește la final cu cuvîntul ”organică”.

**2.** La articolul 1:

Alineatul (1) va avea următorul cuprins:

”(1) În sensul prezentei legi termenii utilizați semnifică următoarele:

*activitatea în baza patentei de întreprinzător (activitate)* - activitate de întreprinzător, desfășurată de către titular în baza muncii proprii sau cu asistența membrilor familiei, fără constituirea unei forme juridice de organizare distincte, în decursul unei anumite perioade de timp;

*patenta de întreprinzător (patenta)* - este confirmarea nominativă a acceptării declarației de patentă, ce atestă dreptul de a desfășura genul de activitate de întreprinzător declarat;

*titularul de patentă (titularul)* - persoana fizică înregistrată în modul stabilit de prezenta lege;

*declarația de patentă (declarație)* - constituie o declarație pe propria răspundere privind intenția desfășurării activității de întreprinzător în bază de patentă precum și asumarea respectării cerințelor legislației aplicabile desfășurării activității;

*deponent al declarației de patentă (deponent)* - persoana fizică care depune o declarație de patentă în condițiile stabilite prin prezenta lege;

*membrii familiei* - sunt considerați soțul, soția, părinții, buneii, copiii, nepoții;

*suport al membrilor familiei* - muncă neremunerată acordată de membrii familiei în suportul activității titularului.”

alineatul (11) se abrogă;

la alineatul (2):

litera a) va avea următorul cuprins:

”a) seria/numărul și data eliberării patentei;”;

litera b) va avea următorul cuprins:

”b) numele (prenumele și numele de familie) al titularului patentei;”;

litera c) se abrogă;

la litera e) cuprinsul se completează la final cu textul ”conform anexei la prezenta lege”;

la litera f) cuvîntul ”stabil” se exclude;

la litera i) textul ”şi mențiunile despre prelungirea ei” se exclude;

litera k) se abrogă;

se completează cu litera l) cu următorul cuprins:

”l) numele (prenumele și numele de familie) și IDNP ale membrului/membrilor familiei, care acordă suport titularului de patentă”;

alineatul (3) va avea următorul cuprins:

”(3) Guvernul va stabili procedura de introducere procesare, înregistrare și evidență a datelor din declarație, precum și procedura de înregistrare a titularilor de patentă, în baza unui Sistemul informațional automatizat. Datele privind patentele se fac publice de către Serviciul Fiscal de Stat în regim on-line actualizat în timp real.”

alineatele (4) (6) se abrogă.

**3.** Articolul 2 va avea următorul cuprins:

”**Articolul 2.** Titularul patentei

(1) Titular poate fi orice persoană fizică care are dreptul să desfășoare activitate de întreprinzător pe teritoriul Republicii Moldova, a declarat intenția de a deveni titular de patentă şi corespunde cerințelor legislației în vigoare.

(2) Activitatea titularului poate fi începută și desfășurată din data înregistrării dacă nu este condiționată de obținerea unor acte permisive, deținerea actelor care confirmă nivelul de calificare necesare pentru desfășurarea genului de activitate practicat sau informarea (notificarea) autorităților publice despre inițierea activității, în cazul în care astfel de cerințe sunt prevăzute de legislație.

(3) Acțiunile preparatorii inițierii activității (amenajări, reparații, instalare de utilaj, etc.) nu se consideră desfășurare a activității.”

**4.** Articolul 3 va avea următorul cuprins:

”**Articolul 3.** Particularități de activitate

(1) Titularul poate desfășura genurile de activitate stabilite în anexă la prezenta lege.

(2) Patenta este valabilă numai pentru titularul ei şi nu poate fi transmisă altei persoane.

(3) Activitatea de asistență a membrilor familiei are scopul de a acoperi activitățile exercitarea personală a cărora în anumite condiții îngreunează desfășurarea activității și se acordă în procesele de achiziționare, încărcare/descărcare, transportare, ambalare/dezambalare, etichetare, manipulare raft/depozit a mărfurilor, tratare, prelucrarea bunurilor/obiectelor sau alte acțiuni similare, cu excepția decontărilor bănești în numerar sau prin alt instrument de plată și operarea echipamentului de casă și control. Membrii familiei nu se consideră angajați (salariați) și în privința acestora nu se aplică legislația privind asigurarea socială și medicală de stat obligatorie.

(4) Desfășurarea activității de întreprinzător în baza patentei nu impune înregistrarea de stat a titularului acesteia în sensul Legii nr.220/2007 privind înregistrarea de stat a persoanelor juridice și întreprinzătorilor individuali.

(5) În relațiile de drept civil, titularul acționează în numele său și este responsabil pentru acțiunile sau inacțiunile sale în relația cu consumatorii, în conformitate cu Legea nr.105/2003 privind protecția consumatorilor.

(6) Titularul răspunde pentru obligațiile aferente desfășurării activității de întreprinzător pe parcursul duratei de prescripție stabilită de lege, indiferent de durata patentei inclusiv în cazul implicației membrilor familiei în activitate.

(7) Titularul poate desfășura activitatea de întreprinzător specificată în patentă pe întreg teritoriul țării, cu excepția genului de activitate menționat la pozițiile 1.1 și 1.2 din anexă la prezenta lege.

(8) Pentru genul de activitate menționat la pozițiile 1.1 și 1.2 din anexă la prezenta lege, titularul patentei desfășoară activitatea de întreprinzător prin intermediul doar a unei unități de comerț ambulant cu o suprafață corespunzătoare tipului unității comerciale dar care nu poate depăși în orice caz 30 m2.

(9) Se permite desfășurarea genurilor de activitate menționate la pozițiile 1.1 şi 1.2 din anexa la prezenta lege în cadrul piețelor sau amplasamentelor create în condițiile Legii nr.231/2010 cu privire la comerțul interior şi în condițiile stabilite în conformitate cu art.14 alin.(2) lit.q1) din Legea nr.436/2006 privind administrația publică locală.

(10) Desfășurarea genurilor de activitate menționate la pozițiile 2.50 şi 2.51 din anexa la prezenta lege se permite până la 31 decembrie 2023.

(11) Pentru desfășurarea activităților menționate la poziția 2.50 din anexa la prezenta lege titularul poate utiliza o singură casă rurală.

(12) Doi sau câțiva titulari de patente se pot asocia în scopul desfășurării în comun a activității de întreprinzător, în baza contractului de activitate în comun.

(13) Se interzice deținerea de către același titular a două sau mai multe patente valabile concomitent pentru același gen de activitate.

(14) Titularul patentei nu este în drept:

a) să angajeze lucrători pentru desfășurarea activității de întreprinzător specificate în patentă;

b) să încheie tranzacții cu întreprinderea individuală al cărei fondator este, cu societatea în nume colectiv ori în comandită, al cărei asociat cu răspundere deplină este;

c) să transmită patenta către o altă persoană.

(15) Asupra titularului patentei nu se extind cerințele privind prezentarea dărilor de seamă financiare şi statistice, ținerea contabilității, efectuarea operațiilor de casă şi decontărilor, precum şi a prevederile art.90 din Codul fiscal.”

**5.** Se completează cu articolul (31) cu următorul cuprins:

”**Articolul (31).** Drepturi și obligații

(1) Titularul este în drept să desfășoare activitatea declarată în condițiile legii.

(2) Titularul este obligat:

a) să respecte cerințele de siguranță a alimentelor și sanitar-veterinare, normele de protecție contra incendiilor, să îndeplinească alte cerințe prevăzute de legislația în vigoare ce se referă la genul de activitate respectiv;

b) pentru desfășurarea activității indicate la secțiunea 1 din anexă la prezenta lege, să dispună la locul de desfășurare a comerțului de documentele primare de proveniență a mărfii stabilite conform art.15 alin.(5), și să le prezinte organelor de control sau consumatorilor la solicitare;

c) să desfășoare activitatea în locurile stabilite, dacă există reglementari corespunzătoare;

d) să respecte drepturile şi interesele consumatorilor;

e) să afișeze patenta sau copia ei, într-un loc vizibil la locurile unde desfășoară activitatea de întreprinzător, iar în caz de necesitate să o prezinte la cererea organului de control sau a consumatorilor;

f) să respecte prevederile legislației fiscale, de asigurare socială și medicală de stat aplicabile;

g) să comercializeze doar bunuri autohtone, certificate sau/și omologate sau cu deținerea oricărui act oficial care atestă dreptul de plasare pe piață a bunurilor, obținute personal sau de la furnizor, după caz.”.

**6.** În denumirea Capitolului II textul ”ELIBERARE ŞI DE PRELUNGIRE” se substituie cu cuvîntul ”EMITERE”.

**7.** Articolul 4 va avea următorul cuprins:

”**Articolul 4.** Modul de înregistrare

(1) Înregistrarea activității se face de către subdiviziunea Serviciului Fiscal de Stat în a cărui rază teritorială deponentul își are domiciliul sau preconizează să desfășoare activitatea în baza declarației acestuia.

(2) Declarația poate fi depusă:

a) on-line prin Sistemul informațional automatizat stabilit de Guvern în conformitate cu prevederile alin. (3) al art. 1;

b) pe suport de hîrtie, la sediul subdiviziunii Serviciului Fiscal de Stat;

c) pe suport de hîrtie, în orice alt mod decît este stabilit la litera b);

(3) Declarația depusă pe suport de hîrtie urmează să conțină datele prevăzute în alin. (4) și se semnează olograf de către deponent sau reprezentantul său legal.

(4) În declarație se indică următoarele date:

a) numele (prenumele și numele de familie), IDNP şi domiciliul deponentului;

b) genul de activitate de întreprinzător conform anexei nr. 1 la prezenta lege;

c) durata patentei;

d) confirmarea achitării taxei pentru patentă (anexată sau atașată în dependență de forma depunerii);;

e) numărul de înmatriculare a mijlocului de transport propriu , în caz de utilizare a acestuia în activitatea menționată la poziția 2.59 din anexă la prezenta lege.;

f) locul de desfășurare a activității, pentru cazurile în care condiția respectivă derivă din acte normative;

g) numele (prenumele și numele de familie) și IDNP ale membrului/membrilor familiei, care acordă suport titularului de patentă, după caz;

h) datele de contact al declarantului (telefon, e-mail, după caz).

(5) Cazurile de la literele e) și f) ale alin. (4) survenite ulterior înregistrării patentei, se notifică Serviciului Fiscal de Stat suplimentar în formă scrisă, fără a fi necesară depunerea unei noi declarații și emiterii unei noi patente, în termen de 10 zile din momentul survenirii acestora. Notificarea se depune în unul din modurile prevăzut la alin. (2). În cazul depunerii notificării pe suport de hîrtie, aceasta urmează a fi semnată olograf de către deponent sau reprezentantul său legal.

(6) La declarația pentru desfășurarea activităților menționate la poziția 2.50 din anexa la prezenta lege se indică codul cadastral al bunului imobil iar în lipsa acestuia se anexează extrasul din registrul de evidență a gospodăriilor populației aferente casei rurale sau confirmarea în scris al primăriei privind existența bunului imobil, care va fi folosit în cadrul activității respective.

(7) Datele din declarație, în cazurile prevăzute la literele b) și c) din alin. (2) se introduc în Sistemului Informațional Automatizat de către Serviciul Fiscal de Stat. În toate cazurile prevăzute de alin. (2), datele introduse în Sistemul Informațional Automatizat se procesează de către Serviciul Fiscal de Stat, în termenii prevăzuți de alin. (8).

(8) Din momentul recepționării declarației, patenta se emite de către Serviciul Fiscal de Stat în termen de cel mult 3 zile lucrătoare în cazul prevăzut de litera c) din alin. (2), imediat în cazul literei b) și cel tîrziu în următoarea zi lucrătoare în cazul literei a) al aceluiași alineat.

(9) În cazul neemiterii în termen a patentei, sistemul informational va emite patenta în mod automat în temeiul principiului aprobării tacite.

(10) În cazul în care, pentru desfășurarea genurilor de activitate indicate în anexa la prezenta lege este necesară notificarea autorității administrației publice locale, conform prevederilor Legii nr.231/2010 cu privire la comerțul interior, desfășurarea activităților respective se va efectua după recepționarea înștiințării de recepționare a notificării de inițiere a activității de comerț.”.

**7.** Articolul 5 va avea următorul cuprins:

”**Articolul 5.** Stabilirea nivelului de calificare

(1) Nivelul de calificare al titularului, în cazul în care legislația prevede o astfel de cerință, se stabilește în cadrul controalelor de stat de către organele competente, în baza documentelor cu privire la studii (cursuri, instruiri etc.), în baza activității de muncă anterioară sau altor acte care atestă nivelul necesar de calificare.

(2) Titularul este obligat să prezinte la solicitarea organelor de control sau a consumatorului, actele menționate la alin. (1)”.

**8.** Articolul 6 se abrogă.

**9.** Se completează cu articole (61), (62) și (63) cu următorul cuprins:

”**Articolul 61.** Temeiurile neînregistrării

(1) Declarația nu se înregistrează în cazurile cînd nu conține datele corespunzătoare prevăzute la alin. (4) sau în alin. (6) al art. 4, sau au fost incluse intenționat în declarație date vădit false sau neveridice, confirmate prin discrepanțele dintre datele declarate și cele din registrele de stat.

(2) Erorile tehnice, greșelile mecanice sau gramaticale din datele declarate care nu duc la imposibilitatea deducerii sau obținerii din oficiu a datelor corecte sau complete de către autoritatea emitentă, nu servesc temei de neînregistrare sau de încetare a patentei. În cazul unor astfel de erori, persoana responsabilă de procesarea declarației este obligată din oficiu să elimine erorile în cauză, cu sau fără contactarea persoanei care a depus declarația.

(3) În cazul existenței temeiurilor de neînregistrare a patentei, Serviciul Fiscal de Stat va emite prin sistemul informational în termenii prevăzuți la alin. (8) al art. 4 o înștiințare de neînregistrare care va fi adusă la cunoștința deponentului în modul în care a fost depusă declarația.

(4) Taxa pentru patentă aferentă unei declarații care nu a rezultat cu emiterea patentei se păstrează pe conturile oficiale respective pentru a putea fi folosită la o nouă declarație, cu excepția cazurilor de solicitare în scris a restituirii taxei din partea deponentului sau a moștenitorului acestuia.

**Articolul 62**. Încetarea patentei

(1) Patenta încetează în cazurile:

a) depistării necorespunderi dintre datele incluse în patentă prevăzute la literele b) și d) din alin. 4) sau în alin. (6) al art. 4 cu situația de facto;

b) solicitării de către titular;

c) în cazul decesului titularului patentei;

d) atingerii limitei de durată a patentei;

(2) Încetarea patentei nu duce la restituirea taxei de patentă, cu excepția cazurilor prevăzut la lit. c) al alin. (1) în care moștenitorului acestuia i se restituie suma plătită pentru perioada nefolosită.

(3) În cazul încetării patentei, organul emitent va emite prin intermediul sistemului informational o înștiințare privind încetarea patentei. Înștiințarea privind încetarea patentei se aduce la cunoștință titularului de patentă în termen de 3 zile lucrătoare de la data emiterii în modul în care a fost depusă declarația, cu indicarea în toate cazurile a temeiurilor de încetare.

(4) Patenta încetează să producă efecte juridice din data:

a) emiterii înștiințării de încetare în cazurile prevăzute de literele a) și b) ale alin. (1);

b) survenirii evenimentului prevăzut de literele c) și d) ale alin. (1).

**Articolul 63.** Durata patentei

(1) Patenta se emite pe durata pentru care a fost achitată taxa pentru patentă conform anexei la prezenta lege, cu excepția cazurilor prevăzute expres de lege.

(2) Durata patentei se prelungește din oficiu, fără depunerea unei declarații în acest sens, în cazul în care titularul a achitat taxa pentru patentă pe o perioadă următoare, pînă la expirarea perioadei precedente.

(3) Durata patentei și a achitării taxei prevăzute la alin, (2) se suspendă la cererea titularului depusă la autoritatea emitentă, în formele de depunere a declarației, pentru perioada de incapacitate temporară de muncă, confirmată prin acte oficiale prezentate de către titular subdiviziunii Serviciului Fiscal de Stat în a cărui rază teritorială își are domiciliul;

(4) Actele confirmative prevăzute în alin. (3) se prezintă de către întreprinzător, sau reprezentantul legal al acestuia, autorității emitente, în termen de 3 zile lucrătoare din momentul eliberării acestora de către instituțiile abilitate.”.

**10.** Capitolul III se abrogă.

**11.** Articolul 13 propoziția a doua, se completează după cuvintele ”se achită” cu textul ”la bugetul local al unității administrativ-teritoriale, în a cărui rază teritorială titularul patentei își are domiciliul”.

**12.** Articolul 14 va avea următorul cuprins:

”**Articolul 14.** Taxa pentru patentă și limitarea activității

(1) Taxa pentru patentă se achită pînă la sau la data depunerii declarației.

(2) Se permite desfășurarea activității de întreprinzător în baza patentei, cu condiția respectării următoarelor limite:

a) pentru desfășurarea activităților indicate în secțiunea 1 din anexă la prezenta lege, valoarea totală a mărfurilor titularului de patentă, prezente pe raft și în stoc, să nu depășească limita de 300.000 lei într-o perioadă de un an calendaristic;

b) pentru desfășurarea activităților indicate în secțiunea 2 din anexă la prezenta lege, veniturile din activitatea titularului de patentă să nu depășească limita de 300.000 lei într-o perioadă de un an calendaristic.

(3) Sumele menționate la alin. (2) se împart proporțional duratei patentei.”.

**13.** Articolul 15 va avea următorul cuprins:

”**Articolul 15.** Controlul şi responsabilitatea

(1) Responsabilitatea pentru aplicarea prevederilor prezentei legi referitor la emiterea patentei, declararea nulității sau neemiterii acesteia, precum şi pentru încasarea taxei respective, o poartă Serviciul Fiscal de Stat.

(2) Titularul este pasibil controalelor de stat efectuate în temeiul Legii nr.131/2012 privind controlul de stat asupra activității de întreprinzător, controalelor fiscale, precum și altor controale stabilite de legislație.

(3) Responsabilitatea pentru respectarea legislației referitor la modul de desfășurare a activității de întreprinzător în baza patentei, corespunderea genului de activitate desfășurat cu cel indicat în patentă, asigurarea cerințelor privind mărfurile comercializate și protecția drepturilor consumatorilor o poartă titularul patentei.

(4) În sensul lit. a), alin.(2) al art. 14, valoarea totală a mărfurilor se determină conform prețurilor și cantităților din documentele primare de proveniență a mărfii iar în cazul lipsei acestora în baza cantității *de facto* și a prețurilor de piață.

(5) În scopul stabilirii limitei de 300.000 lei, document primar de proveniență a mărfii se consideră oricare din următoarele:

a) factură fiscală;

b) act de achiziție;

c) contract civil sau act juridic în care să conțină date de identificare a bunului, prețul și datele de identificare ale părților (numele și INNP/IDNO).

(6) În cazul depistării depășirii limitelor stabilite la alin.(2) al art. 14, pe parcursul a unui an calendaristic, cu minimum 10% din limita respectivă, Serviciul Fiscal de Stat are dreptul să suspende desfășurarea activității întreprinzătorului pe o perioadă de 3 luni, în procedura stabilită de art. 17, alin (2) al Legii nr. 235/2006 cu privire la principiile de reglementare a activității de întreprinzător.

(7) Sumele care depășesc valoarea stabilită la alin. (6) sunt impozitate conform prevederilor lit. a) al art. 15 din Codul Fiscal și trecute la bugetul public național.”.

**14.** La articolul 17:

în alineatul (2) textul ”o pensie minimă” se substituie cu cuvîntul ”pensie”;

la alineatul (4) textul ”legea bugetului asigurărilor sociale de stat pe anul respectiv” se substituie cu textul ”Legea nr.489/1999 privind sistemul public de asigurări sociale”.

**14.** La articolul 18:

la alineatul (1) textul ”care nu a respectat obligațiile prevăzute la art.3 alin.(7) poartă răspundere” se substituie cu textul ”este pasibil răspunderii”;

alineatul (2) se completează cu litere noi c) și d) cu următorul cuprins:

”c) citricelor, şi altor fructe și legume exotice care nu sunt crescute pe teritoriul Republicii Moldova;

d) produselor alimentare perisabile de import.”.

alineatul (3) se abrogă;

la alineatul (4):

în prima sintagmă cuvintele ”pasibile de” se substituie cu cuvintele ”permise pentru”;

în subpunctul 2) litera h) textul ”hale specializate şi utilate conform cerințelor sanitar-epidemiologice de depozitare, păstrare şi comercializare” se substituie cu textul ”unități de comerț ambulant dotate conform cerințelor legislației”.

în subpunctul 2) litera i) textul ”cu excepția citricelor şi altor fructe exotice” se exclude.

alineatul (6) va avea următorul cuprins:

”(6) Persoanele fizice care comercializează produse agricole proprii în stare proaspătă şi gospodăriile țărănești care comercializează produse agricole proprii în stare proaspătă sau prelucrate industrial (cu asigurarea condițiilor de comercializare prevăzute de legislație) beneficiază de dreptul de acces liber sau preferențial în piețe, tîrguri/expoziții sau amplasamente (fără deținerea patentei de întreprinzător), iar administratorii piețelor le acordă prioritar unități comerciale, le repartizează terenuri şi locuri speciale pentru comercializarea producției agricole din autovehicule și/sau remorci, la prezentarea declarațiilor de producător , cu achitarea în modul stabilit a taxei pentru comercializare în piețe sau amplasamente sau altor servicii cu plată, în conformitate cu actele normative în vigoare.”.

Anexă

la Legea cu privire la

patenta de întreprinzător

|  |  |  |  |  |
| --- | --- | --- | --- | --- |
| **Lista genurilor de activitate**  **și cuantumul taxelor lunare pentru patenta de întreprinzător** | | | | |
| **Genul de activitate** | **Cuantumul taxelor lunare, lei** | | | **Codul**  **(CAEM-2)\*** |
| **Chişinău, Bălţi, Bender,  Tiraspol** | **Celelalte municipii,  oraşe** | **Localităţile rurale** |
| **1** | **2** | **3** | **4** | **5** |
| **Secțiunea 1. Comerțul cu amănuntul prin unități de comerț ambulant** |  |  |  |  |
| 1.1. Comerțul cu amănuntul a mărfurilor industriale | 540 | 300 | 150 | 47.82, 47.89 |
| 1.2. Comerțul cu amănuntul cu produse alimentare şi mărfuri ușor alterabile (perisabile) autohtone. | 700 | 500 | 200 | 47.81 |
| **Secțiunea 2. Producerea de mărfuri, executarea de lucrări şi prestarea de servicii** |  |  |  |  |
| 2.4. Servicii logopedice | 80 | 40 | 20 | 86.90 |
| 2.5. Masaj, servicii de îngrijire a bolnavilor şi alte servicii medicale, acordate de către personalul medical inferior | 140 | 70 | 35 | 86.90 |
| 2.6. Servicii veterinare, zootehnice | 150 | 50 | 20 | 75.00 |
| 2.7. Servicii dactilografiere, inclusiv cu folosirea computerului | 150 | 50 | 25 | 82.19 |
| 2.8. Servicii de frizerie şi servicii cosmetice | 200 | 80 | 30 | 96.02 |
| 2.9. Fabricarea, repararea și modificarea articolelor de îmbrăcăminte şi acoperămintelor pentru cap și comercializarea acestora | 100 | 50 | 25 | 14.11, 14.12,  14.13, 14.14, 14.19, 14.20, 14.31, 14.39, 95.29 |
| 2.10. Fabricarea, repararea și întreținerea încălțămintei și comercializarea acesteia | 90 | 45 | 30 | 15.20, 95.23 |
| 2.11. Servicii de spălătorie a articolelor de îmbrăcăminte și altor textile | 90 | 45 | 30 | 45.20, 96.01 |
| 2.12. Predarea limbilor străine (instruire individuală sau în grupe cu un număr de pînă la 20 persoane) | 140 | 70 | 35 | 85.59 |
| 2.13. Predarea diferitelor discipline, cu excepţia muzicii, coregrafiei şi artelor plastice, și meditația (instruire individuală sau în grupe cu un număr de pînă la 20 persoane) | 100 | 50 | 30 | 85.59 |
| 2.14. Predarea muzicii, coregrafiei şi artelor plastice (instruire individuală sau în grupe cu un număr de pînă la 20 persoane) | 100 | 50 | 30 | 85.52 |
| 2.15. Organizarea de grupuri pe interese în domeniul culturii fizice și sportului (în grupe până la 20 persoane) | 70 | 35 | 20 | 85.51 |
| 2.17. Servicii de păstrare și/sau ambalare a bagajelor | 100 | 50 | 25 | 52.10 |
| 2.18. Servicii de întreținere şi amenajare a locuințelor şi a sectoarelor aferente | 100 | 60 | 30 | 74.10, 81.21 |
| 2.19. Vulcanizarea camerelor şi anvelopelor în ateliere | 200 | 75 | 30 | 45.20 |
| 2.20. Repararea locuințelor | 180 | 90 | 45 | 43.21, 43.22, 43.29, 43.31, 43.32, 43.33, 43.34, 43.39 |
| 2.21. Construirea caselor de locuit şi a garajelor în localitățile rurale | - | - | 70 | 41.20 |
| 2.22. Ajustarea şi reparația mobilei | 100 | 50 | 35 | 95.24 |
| 2.23. Reparația articolelor personale și de uz gospodăresc | 130 | 65 | 30 | 95.21, 95.22, 95.25, 95.29 |
| 2.27. Reparația şi acordarea instrumentelor muzicale | 110 | 55 | 30 | 95.29 |
| 2.28. Fotografierea, confecționarea şi vânzarea fotografiilor, executate în mod individual, servicii video | 200 | 100 | 50 | 74.20 |
| 2.29. Scrierea placardelor, firmelor netirajate, amenajarea vitrinelor, reclamatelor, prezentarea artistică | 160 | 80 | 40 | 74.10, 74.90 |
| 2.30. Confecționarea articolelor meşteşugăreşti de artă populară (artizanat) şi vînzarea lor, cu excepţia vînzării la expoziţii şi licitaţii | 110 | 55 | 30 | 16.29, 17.29, 22.29, 23.19, 23.41, 23.49, 23.69, 23.70, 23.99, 25.50, 25.61, 25.62, 25.99, 32.13, 32.40, 32.99 |
| 2.31. Deservirea muzicală a ceremoniilor, inclusiv regizarea ceremoniilor | 230 | 100 | 50 | 90.01, 90.02 |
| 2.32. Aratul şi alte lucrări de cultivare a pămîntului cu mijloace tehnice, protecţia plantelor contra bolilor şi dăunătorilor | 50 | 50 | 50 | 01.61 |
| 2.33. Servicii de guvernant(ă) | 80 | 40 | 20 | 96.09 |
| 2.38. Servicii de sudare, de lucrări tehnico-sanitare. | 120 | 60 | 30 | 25.62, 43.22 |
| 2.40. Executarea și comercializarea obiectelor de lemn, metal, ghips, argilă, ciment, inclusiv servicii de dulgherie | 100 | 60 | 40 | 16.21, 16.22, 16.23, 16.24, 16.29,  24.51, 24.52, 24.53 24.54, 25.50, 25.61, 25.62, 25.71, 25.72, 25.73, 25.91, 25.92, 25.93, 25.94, 25.99, 32.12, 32.13, 23.69,  23.31, 23.32, 23.41, 23.42, 23.43, 23.44, 23.49, 23.65, 23.69, 16.10 |
| 2.41. Confecţionarea şi darea în chirie a recuzitelor pentru diferite ceremonii și comercializarea acestora. | 150 | 80 | 50 | 13.92, 13.96, 14.13, 14.19, 14.31, 14.39,  77.29 |
| 2.42. Copierea, multiplicarea şi legatul cărţilor; Fotocopierea. | 150 | 75 | 30 | 82.19 |
| 2.43. Tăbăcirea şi prelucrarea pieilor, confecţionare articolelor din blană şi din piele și comercializarea acestora. | 200 | 120 | 100 | 14.11, 14.19, 14.20, 15.11, 15.12, 15.20, 32.30, 32.99 |
| 2.46. Colectarea şi comercializarea ambalajelor din sticlă. | 100 | 75 | 50 | 46.77 |
| 2.48. Păstorit. | 60 | 40 | 25 | 01.62 |
| 2.49. Servicii de ghidaj turistic prestate de către ghizi de turism, inclusiv cu transport propriu. | 300 | 300 | 300 | 79.90 |
| 2.50. Servicii de cazare și masă prestate de proprietarii caselor rurale. | – | 300 | 300 | 55.20 |
| 2.51. Servicii de prezentare și instruire pe teme enogastronomice (prepararea și degustarea bucatelor și băuturilor locale tradiționale), de confecționare a articolelor meșteșugărești de artă populară (artizanat), de prezentare a obiceiurilor şi tradiţiilor locale, pentru adulţi și copii (individual și în grupe de până la 20 de persoane) | 300 | 300 | 300 | 56.29, 85.52, 90.03” |
| \* Se consideră în scop de evidență fără a fi obligatoriu pentru declarare | | | |  |

**Art.III. – Codul fiscal nr.1163/1997 (republicat în Monitorul Oficial al Republicii Moldova, ediție specială din 08.02.2007), cu modificările ulterioare, se modifică după cum urmează:**

**1.** Capitolul 102 va avea următorul cuprins:

**”Capitolul 102**

**REGIMUL FISCAL AL PERSOANELOR FIZICE**

**CARE DESFĂŞOARĂ ACTIVITĂŢI INDEPENDENTE**

**Articolul 696.** Sfera aplicării și impozitarea

(1) Prezentul regim fiscal se aplică activităţii de întreprinzător desfăşurate în domeniul:

1. comerțului cu amănuntul (comerțul);
2. dării locuințelor (precum sunt definite în Legea nr.75/2015 cu privire la locuințe) proprii în locațiune sau uzufruct (închiriere).

(2) În cadrul genului de activitate menționat la alin. (1) lit. b), locuințele pot fi date în locațiune sau uzufruct per oră sau zi, dar nu mai mult de 30 zile consecutive, în baza actului juridic întocmit în formă verbală dacă valoarea obiectului actului juridic nu depășește 1000 MDL, sau în baza contractului în formă scrisă, dacă valoarea contractului depășește 1000 MDL.

(3) În sensul prezentului capitol subiecți ai impunerii sînt persoanele fizice rezidente cu capacitate de exercițiu care, fără a constitui o formă juridică de organizare pentru desfășurarea activității de întreprinzător, obțin venituri din activitățile independente menționate la art.696, cu excepția activităților menționate la art.88, 90 şi 901, în sumă ce nu depășește 1.200.000 MDL într-o perioadă fiscală, denumiți în continuare întreprinzători individuali.

(4) Obiect al impunerii este venitul din activități independente obținut în perioada fiscală de declarare.

(5) În scopul aplicării prevederilor prezentului capitol, valoarea de returnare/restituire a mărfii sau valoarea discontului (reducerii) urmează să micşoreze mărimea obiectului impunerii în perioada fiscală în care a avut loc returnarea/restituirea mărfii ori s-a acordat discontul (reducerea), inclusiv în cazul în care vînzarea mărfurilor respective a avut loc în perioadele fiscale precedente.

(6) Cota impozitului pe venit constituie 1% din obiectul impunerii, pentru activitatea prevăzută la litera a) din alin. (1) al art. 696 și 7% pentru activitatea prevăzută la litera b) din alin. (1) al art. 696 dar nu mai puţin de 3000 de lei pentru ambele cazuri.

(7) În prima perioadă fiscală, contribuabilul este în drept să diminueze suma impozitului pe venit datorat cu suma cheltuielilor suportate pentru procurarea (achiziționarea) echipamentului de casă şi de control utilizat în activitate.

(8) Pentru contribuabilii care încetează activitatea pe parcursul perioadei fiscale, cota impozitului pe venit constituie 1% din obiectul impunerii, pentru activitatea prevăzută la litera a) din alin. (1) al art. 696 și 7% pentru activitatea prevăzută la litera b) din alin. (1) al art. 696 dar nu mai puţin de 250 de lei pentru fiecare lună în care a desfășurat activitate, pentru ambele cazuri.

(9) Calcularea impozitului pe venit se efectuează prin aplicarea cotei impozitului asupra venitului din activităţi independente.

(10) Calcularea impozitului se efectuează anual. Achitarea impozitului la buget se efectuează în rate, trimestrial, pînă la data de 25 a lunii următoare trimestrului corespunzător.

(11) Pentru contribuabilii care iniţiază sau încetează activitatea pe parcursul perioadei fiscale, calcularea impozitului pe venit se efectuează prin aplicarea cotei impozitului asupra venitului din activităţi independente, care nu poate constitui mai puţin de 250 de lei pentru fiecare lună pe parcursul căreia persoana a fost înregistrată ca întreprinzători individual.

(12) Impozitul pe venit se achită integral la contul trezorerial de venituri al bugetului local unde întreprinzătorul individuali desfășoară activitatea, sau cea mai mare parte a activității.

(13) Declarația cu privire la impozitul pe venit se prezintă nu mai tîrziu de data de 25 martie a anului următor perioadei fiscale de declarare.

(14) Formularul şi modul de completare a declarației cu privire la impozitul pe venit se aprobă de către Ministerul Finanţelor.

(15) Prin perioadă fiscală se înțelege anul calendaristic la a cărui încheiere se determină venitul din activitate.

(16) Pentru întreprinzătorii individuali care inițiază activitatea în cursul perioadei fiscale, perioadă fiscală se consideră perioada de la data înregistrării şi pînă la încetarea activităţii în decursul anului sau pînă la finele anului calendaristic.

(17) Pentru întreprinzătorii individuali care încetează activitatea în cursul perioadei fiscale, perioadă fiscală se consideră perioada de la începutul anului calendaristic şi pînă la data radierii contribuabilului din Registrul fiscal de stat.

(18) Întreprinzătorii individuali aplică contabilitatea de casă în conformitate cu art.44 alin.(2).

(19) În scopuri fiscale, întreprinzătorii individuali sînt obligaţi să ţină evidenţa vînzărilor şi procurărilor conform modului stabilit prin ordin al Ministerului Finanţelor, publicat în Monitorul Oficial al Republicii Moldova, şi să utilizeze echipament de casă şi de control la efectuarea decontărilor în numerar în modul stabilit de Guvern, sau în modul stabilit pentru contribuabilii care ţin evidenţa contabilă.

**Articolul 697.** Înregistrarea și evidenţa

(1) Serviciul Fiscal de Stat asigură înregistrarea întreprinzătorului individual în Registrul fiscal de stat.

Guvernul va stabili procedura de introducere procesare, înregistrare și evidență a datelor din declarația de activitate independentă (în continuare - Declarația), precum și procedura de înregistrare a activității independente, în baza unui sistem informațional automatizat. Datele privind patentele se fac publice de către Serviciul Fiscal de Stat în regim on-line actualizat în timp real.

(2) Declarația poate fi depusă:

a) on-line prin sistemul informațional automatizat stabilit de Guvern în conformitate cu prevederile alin. (1);

b) pe suport de hîrtie, la sediul subdiviziunii Serviciului Fiscal de Stat;

c) pe suport de hîrtie, în orice alt mod decît este stabilit la litera b);

(3) Probă a înregistrării activității independente servește Declarația pe care au fost aplicate seria și numărul luării în evidenţă fiscală, care se remite deponentului declarației în forma în care a fost depusă fizic sau on-line.

(4) Datele din Declarație, în cazurile prevăzute la literele b) și c) din alin. (2) se introduc în sistemul informațional automatizat de către Serviciul Fiscal de Stat. În toate cazurile prevăzute de alin. (2), datele introduse în sistemul informațional automatizat se procesează de către Serviciul Fiscal de Stat, în termenii prevăzuți de alin. (5).

(5) Din momentul recepționării declarației, activitatea se înregistrează de către Serviciul Fiscal de Stat în termen de cel mult 3 zile lucrătoare în cazul prevăzut la litera c) din alin. (2), imediat în cazul literei b) al aceluiași alineat și cel tîrziu în următoarea zi lucrătoare în cazul prevăzut la lit.(a) din alin.(2).

(6) Procesul de introducere a datelor declarației în sistemul informațional nu poate fi întrerupt.

(7) Desfășurarea activității independente nu este limitată în timp pînă la intervenirea condițiilor de încetare.

(8) Întreprinzătorul care încetează activitatea din propria inițiativă, informează în termen de 5 zile de la adoptarea unei astfel de decizii, în una din formele prevăzute la alin.(2), subdiviziunea Serviciului Fiscal de Stat, cu anexarea obligatorie a declaraţiei cu privire la impozitul pe venit din activităţi independente.

**Articolul 698.** Declarația de activitate independentă

(1) Declarația de activitate independentă constituie o declarație pe propria răspundere privind intenția desfășurării activității în condițiile prezentului capitol precum și asumarea respectării benevole cerințelor legislației aplicabile desfășurării activitații.

(2) În Declarație se indică:

a) numele (prenumele și numele de familie), IDNP;

b) domiciliul deponentului;

c) genul de activitate conform alin. (1) al art. 696;

d) datele privind locuințele (adresa poștală și codul cadastral) utilizate în cazul activității în baza literei b) din alin. (1) al art. 696;

e) locul desfășurării activității (adresa poștală a unității comerciale și denumirea pieței sau amplasamentului, după caz) în cazul activității în baza literei a) din alin. (1) al art. 696.

f) numele (prenumele și numele de familie) și IDNP ale membrului/membrilor familiei, care acordă suport în activitatea independentă, după caz;

g) datele de contact al declarantului (telefon, e-mail, după caz).

(3) Declarația poate fi modificată în ceea ce privește datele indicate la literele b), d), e) și f) ale alin. (2).

(4) Declarația depusă pe suport de hîrtie urmează să conțină datele indicate în alin. (2) fiind întitulată ”Declarația de activitate independentă”.

**Articolul 699.** Neînregistrarea activitățiiindependente

(1) Activitatea independentă nu se înregistrează în cazurile cînd declarația nu conține datele prevăzute la alin. (2) al art. 698, sau au fost incluse intenționat în declarație date vădit false sau neveridice, confirmate prin discrepanțele dintre datele declarate și cele din registrele de stat.

(2) Erorile tehnice, greșelile mecanice sau gramaticale din datele declarate care nu duc la imposibilitatea deducerii sau obținerii din oficiu a datelor corecte sau complete de către autoritatea emitentă, nu servesc temei de neînregistrare sau de încetare activității independente. În cazul unor astfel de erori, persoana responsabilă de procesarea declarației este obligată din oficiu să elimine erorile în cauză, cu sau fără contactarea persoanei care a depus declarația.

(3) În cazurile prevăzute la alin. (1) Serviciul Fiscal de Stat va emite, în termenii prevăzuți la alin. (5) al art. 697 prin sistemul informațional automatizat o înștiințare de neînregistrare care va cuprinde temeiul neînregistrării și va fi pusă la cunoștința deponentului în modul în care a fost depusă Declarația.

(4) În cazul neemiterii înștiințării de neînregistrare în termenul prevăzut la alin. (5) al art. 697 Declarația se înregistrează în mod automat iar persoana fizică este inclusă în Registrul fiscal de stat al contribuabililor, în temeiul principiului aprobării tacite.

**Articolul 6910.** Încetarea activității independente

(1) Activitatea independentă încetează în cazurile:

a) constatării necorespunderi dintre datele incluse în declarație, prevăzute la lit. (c), (d), (e) din alin. (2) al art. 698 și situația de facto;

b) solicitării întreprinzătorului;

c) decesului întreprinzătorului;

(2) În cazul încetării activității, Serviciul Fiscal de Stat va emite prin intermediul sistemului informațional automatizat o înștiințare privind încetarea activității independente. Înștiințarea de încetare se aduce la cunoştinţă deponentului în termen de 3 zile lucrătoare de la data emiterii în modul în care a fost depusă Declarația.

(3) Încetarea activității produce efecte juridice din data:

a) emiterii înștiințării de încetare în cazurile prevăzute de literele a) și b) ale alin. (1);

b) survenirii evenimentului prevăzut de litera c) a alin. (1).

(4) Încetarea activității duce la radierea statutului de întreprinzător individual din Registrul fiscal de stat.

(5) Încetarea activității nu duce la restituirea impozitelor achitate.

**Articolul 6911.** Desfășurarea activității independente

(1) Dreptul la desfășurarea activității în baza regimului fiscal reglementat prin prezentul Capitol începe din momentul înregistrării persoanei în calitate de întreprinzător.

(2) Activitatea poate fi începută și desfășurată din data înregistrării dacă nu este condiționată de obținerea unor acte permisive, sau informarea (notificarea) autorităților publice despre inițierea activității, în cazul în care astfel de cerințe sunt prevăzute de legislație.

(3) Acțiunile preparatorii inițierii activității (amenajări, reparații, instalare de utilaj, etc.) nu se consideră desfășurare a activității.

(4) Desfășurarea activităţii independente nu impune înregistrarea de stat a titularului acesteia în sensul Legii nr.220/2007 privind înregistrarea de stat a persoanelor juridice și întreprinzătorilor individuali.

(5) În cazul activității în baza literei a) din alin. (1) al art. 696 întreprinzătorul individual desfăşoară activitatea de întreprinzător prin intermediul unităților comerciale cu o suprafaţă comercială nu mai mare de 30 m2.

(6) Întreprinzătorul individual este pasibil controalelor de stat efectuate în temeiul Legii nr.131/2012 privind controlul de stat asupra activităţii de întreprinzător, controalelor fiscale, precum și altor controale stabilite de legislație.

**Articolul 6912.** **Drepturi și obligații**

(1) Întreprinzătorul individual este în drept să desfășoare activitatea declarată în condițiile legii.

(2) Întreprinzătorul individual este obligat:

a) să respecte cerințele de siguranță a alimentelor și sanitrar-veterinare, normele de protecţie contra incendiilor, să îndeplinească alte cerinţe prevăzute de legislația în vigoare ce se referă la genul de activitate respectiv sau la funcționarea obiectivelor;

b) să desfășoare activitatea în locurile și în obiectivele declarate, să dispună la locul de desfășurare a comerțului de documentele primare de provenienţă a mărfii și să le prezinte organelor de control sau consumatorilor la solicitare;

c) să respecte drepturile şi interesele consumatorilor;

d) să respecte prevederile legislației fiscale, de asigurare socială și medicală de stat aplicabile;

e) să comercializeze doar bunuri, certificate sau/și omologate sau cu deținerea oricărui act oficial care atestă dreptul de plasare pe piață a bunurilor, obținute personal sau de la furnizor, după caz.

(3) Întreprinzătorul independent nu este în drept:

a) să angajeze lucrători pentru desfășurarea activităţii de întreprinzător specificate în patentă;

b) să desfășoare activitate de întreprinzător sub una din formele juridice de organizare a activității de întreprinzător sau activități prevăzute de Secțiunea 1 a anexei la Legea nr. 93/1998 cu privire la patenta de întreprinzător;

c) să comercializeze mărfuri supuse accizelor;

d) să desfășoare activitate fără echipament de casă şi de control;

e) să transmită dreptul de activitate către o altă persoană sau să permită activitatea altei persoane în baza dreptului său.

(4) În scopul desfășurării activității de comerț întreprinzătorul individual este obligat să dețină unul din următoarele documente primare de proveniență a mărfii:

a) factură fiscală;

b) act de achiziție;

c) contract civil sau act juridic în care să conțină date de identificare a bunului, prețul și datele de identificare ale părților (numele și INNP/IDNO);

d) acte care atestă plasarea în regim vamal de import a bunurilor destinate activităţii în domeniul comerţului cu amănuntul, în conformitate cu legislația.”

**Articolul 6913. Asistențamembrilor familiei**

(1) Membrii familiei, în sensul prezentului capitol sunt soțul, soția, părinții, buneii, copiii, nepoții întreprinzătorului independent. Membrii familiei nu se consideră angajați (salariați) și în privința acestora nu se aplică legislația privind asigurarea socială și medicală de stat obligatorie.

(2) Suportul membrilor familiei semnifică muncă neremunerată acordată în suportul deponentului, inclusiv în procesele de achiziționare, încărcare/descărcare, transportare, ambalare/dezambalare, etichetare, manipulare raft/depozit a mărfurilor, amenajare, curățenie, cu excepția decontărilor bănești în numerar sau prin alt instrument de plată și operarea echipamentului de casă și control.

(3) Membrii familiei nu sunt în drept să-și asume obligații în numele antreprenorului independent.

(4) Membrii familiei sunt obligați să execute cerințele de securitate ocupațională sau cele de sănătate publică și alte norme, aferente activităților desfășurate.

(5) Deponentul poartă răspundere pentru încălcarea de către membrii familiei a legislației aferente desfășurării activității de întreprinzător.”

**2.** Articolul 901 alineatul (34) va avea următorul cuprins:

„(34) Subiecţii impunerii persoane fizice, care nu desfăşoară activitate de întreprinzător şi transmit proprietate imobiliară persoanelor specificate la art.54, precum şi altor persoane decît cele specificate la art.90, în posesie şi/sau în folosinţă (locaţiune, arendă, uzufruct, superficie) în bază de contract, achită impozit în mărime de 7% din valoarea lunară a contractului. Subiecții impunerii sunt obligați să informeze Serviciul Fiscal de Stat privind încheierea contractului de locaţiune, arendă, usufruct, superficie în termen de 10 zile lucrătoare de la data încheierii, prin cel puțin una din următoarele metode (la alegerea subiectului impunerii):

1. mesaj electronic la adresa electronică oficială a Serviciului Fiscal de Stat, cu anexarea contractului semnat;
2. prin scrisoare recomandată, trimisă prin poștă, poștă rapidă sau serviciu de curierat, cu anexarea copiei contractului semnat olograf;
3. prin prezentarea fizică sau prin alte mijloace oficiale a copiei contractului la Serviciul Fiscal de Stat.

**3.** Articolul 254 se completează cu alin.(9) cu următorul cuprins:

„(9) Amenda pentru încălcarea fiscală, săvârșită de întreprinzătorii care practică activitate independentă (Capitolul 102), titularii de patentă sau întreprinderile micro sau mici (definite conform Legii nr.179/2016 cu privire la întreprinderile mici și mijlocii), se stabilește prin determinarea sumei conform alineatului respectiv din prezentul articol și înmulțirea sumei determinate cu coeficientul stabilit în modul următor:

1. 1/2, în cazul desfășurării activității în municipiul Chișinău;
2. 1/3, în cazul desfășurării activității în alte municipii și orașe;
3. 1/5, în cazul desfășurării activității în sate (comune).”.

**4.** Articolul 295, lit.g1), textul „create în condiţiile art.12 din Legea” se substituie cu textul „sau amplasamentelor create în condiţiile Legii nr. 231/2010 cu privire la comerțul interior”.

**Art.IV. – Legea nr.221/2007 privind activitatea sanitar-veterinară (republicată în Monitorul Oficial al Republicii Moldova, 2013, nr. 125 – 129, art. 396), cu modificările ulterioare, se modifică după cum urmează:**

**1.** Articolul 2, noțiunea *„autorizație sanitar-veterinară”*, textul ”în instituțiile și întreprinderile supuse” se substituie cu textul ”de către instituțiile și întreprinzătorii supuși”.

**2.** Articolul 18,

la alineatul (6) textul care urmează după cuvintele ”după caz” se exclude.

alineatele (8) și (9) se abrogă.

**3.** Articolul 181:

alineatul (1) litera a) va avea următorul cuprins:

„a) gospodăria țărănească - extrasul din Registrul gospodăriilor țărănești (de fermier), eliberat de primăria unității administrativ teritoriale conform Legii nr.1353/2000 cu privire la gospodăriile țărănești (de fermier).”;

se completează cu alineatul (11) cu următorul cuprins:

„(11) În scopul identificării întreprinzătorului solicitant, autoritatea sanitar-veterinară accesează registrele de stat deținute de Instituția Publică „Agenția Servicii Publice” și Serviciul Fiscal de Stat, prin intermediul platformei de interoperabilitate (MConnect), în conformitate cu legislația privind schimbul de date și interoperabilitatea.”;

alineatul (2) se completează cu textul „numele/denumirea și IDNP/IDNO ale solicitantului”;

alineatul (5), textul „alin.(9)” se substituie cu textul „alin.(7)”.

**4.** Articolul 36 alineatul (3):

textul „a certificatului de înregistrare a întreprinderii” se exclude;

se completează cu textul ”La cerere, gospodăriile țărănești anexează copia extrasului din Registrul gospodăriilor țărănești (de fermier), eliberat conform Legii nr.1353/2000. Datele de identificare ale altor tipuri de solicitanți sunt obținute de autoritatea sanitar-veterinară modul stabilit la art.181 alin.(11)”.

**5.** Anexa nr. 2:

după textul „Agentul economic” se introduce textul „și IDNP/IDNO”;

textul „copia de pe certificatul de înregistrare de stat a întreprinderii” se substituie cu textul „gospodăria țărănească - copia extrasului din Registrul gospodăriilor țărănești (de fermier);”.

**Art.V. poziția nr.9 din secțiunea II a anexei nr.1 la Legea nr.160/2011 privind reglementarea prin autorizare a activității de întreprinzător (Monitorul Oficial al Republicii Moldova, 2011, nr.170-175, art.494), cu modificările ulterioare, se exclude.**

**Art.VI. - Legea nr.179/2016 cu privire la întreprinderile mici și mijlocii (Monitorul Oficial al Republicii Moldova, 2016, nr.306-313, art.651), cu modificările ulterioare,** se modifică după cum urmează:

Articolul 2, alineatul (1) după textul „persoanelor fizice care activează în baza patentei de întreprinzător,” se completează cu textul „desfășoară activitate independentă în baza Capitolului 102 Titlul II din Codul fiscal.”.

**Art.VII.** **Codul contravențional al Republicii Moldova nr.218/2008 (republicat în Monitorul Oficial al Republicii Moldova, 2017, nr.78-84, art.100), cu modificările ulterioare, se modifică după cum urmează:**

**1.** Articolul 263 alineatul (2), textul „în baza patentei de întreprinzător” se substituie cu textul „a activității de întreprinzător individual”.

**2.** Articolul 275 alineatul (2), textul „subiecți ai activității de întreprinzător sau care nu posedă patentă pentru dreptul de a desfășura activitate comercială” se substituie cu cuvîntul „întreprinzător”.

**Art. VIII. Dispoziții finale și tranzitorii**

(1) Prezenta lege intră în vigoare în termen de 2 luni de la data publicării.

(2) Până la data intrării în vigoare a prezentei legi, Guvernul va întreprinde acțiunile necesare privind dezvoltarea și configurarea sistemelor sale informaționale în vederea asigurării corespunderii prevederilor prezentei legi.

(3) În termen de 6 luni de la data intrării în vigoare a prezentei legi, Guvernul:

* 1. va prezenta Parlamentului propuneri pentru aducerea legislației în concordanță cu prezenta lege;
  2. va aduce actele sale normative în concordanță cu prezenta lege;
  3. va asigura schimbul electronic de date între sistemele informaționale de stat relevante privind confirmarea achitării contribuției de asigurare socială de stat, scutirea de plata a contribuției, precum şi documentele ce confirmă statutul de persoană asigurată în sistemul asigurării obligatorii de asistență medicală a persoanelor fizice care solicită înregistrarea activității de întreprinzător.

(4) Persoanele care se află la evidență fiscală conform prevederilor Capitolului 102 din Codul Fiscal vor putea continua activitatea pînă la încetarea acesteia, în condițiile stabilite de prezenta lege.

(5) Patentele de întreprinzător, valabile la data intrării în vigoare a prezentei legi, rămân valabile până la expirarea termenului acestora. Cererile persoanelor fizice privind eliberarea, prelungirea sau reperfectarea patentelor de întreprinzător, aflate în examinare la data intrării în vigoare a prezentei legi, vor fi examinate și soluționate în conformitate cu prevederile prezentei legi.

(6) Se scutesc de calcularea și achitarea impozitului pe venit pentru primul an de activitate independentă în comerțul cu amănuntul, conform prevederilor Capitolului 102 din Codul fiscal, persoanele care pe parcursul anilor 2021-2022 și-au înregistrat activitatea urmare a încetării activității similare desfășurată în bază de patentă. În perioada menționată în prezentul alineat, controalele fiscale a întreprinzătorilor care au înregistrat activitatea independentă, pot fi efectuate doar în scop de asistență, instruire și/sau consultanță fiscală.

(7) Desfășurarea genurilor de activitate menționate la pozițiile 1.1 şi 1.2 din anexa la Legea nr.93/1998 cu privire la patenta de întreprinzător se permite până la data de 31 decembrie 2022 numai pentru titularii de patentă care, la data de 31 decembrie 2020, au deținut patente pentru genurile de activitate respective.

(8) Pînă la scurgerea termenului indicat în alineatul (8), la declarația pentru patentă se anexează documentele care confirmă datele menționate în același alineat.

(9) Ori de cîte ori actele normative fac trimitere la Legea nr.845/1992 cu privire la antreprenoriat și întreprinderi sau la Codul Fiscal, sau la un anumit articol sau la dispoziții abrogate ori modificate, sau la articolele renumerotate ulterior prin prezenta lege, trimiterea se consideră a fi făcută la dispozițiile corespunzătoare care le înlocuiesc sau la articolul renumerotat prin prezenta lege.

(10) Ori de cîte ori actele normative fac trimitere la dispozițiile legale din legile modificate prin prezenta lege, trimiterea se consideră a fi făcută la dispozițiile corespunzătoare ale normelor juridice care le înlocuiesc.

(11) Ministerul Justiției va asigura republicarea Legii nr.93/1998 cu privire la patenta de întreprinzător în Monitorul Oficial al Republicii Moldova.

**Președintele Parlamentului Zinaida GRECEANÎI**